Abdelaziz Bouteflika

Abdelaziz Bouteflika (arabisk: ; født 2. mars 1937 i Oujda i Fransk Marokko, død 17. september 2021 i Zéralda nær Alger i Algerie) var president i Algerie fra 1999 til 2019. Han er den lengstsittende president i landets historie.

Liv og virke
 Bakgrunn
Bouteflika var født i østre Marokko i en arabisk algerisk familie opprinnelig fra Tlemcen i det nordvestre Algerie. Han bodde og studerte i Algerie før han sluttet seg til Front de Libération Nationale (FLN) i 1956 i en alder av 19 år.

Hans private liv er lite kjent og han var ifølge offisielle kilder ikke gift.

Politiker og president 
Etter Algeries uavhengighet fra Frankrike i 1962 ble han representant for Tlemcen med i den grunnlovsgivende forsamling. Året etter ble han utnevnt til utenriksminister og han hadde denne stillingen inntil president Houari Boumédiènne døde i desember 1978.

Bouteflika ble president i 1999. Bouteflika utnevnte Abdelaziz Belkhadem til ny statsminister i 2006.

Bouteflika ble innlagt på et sykehus i Frankrike den 26. november 2005, da led han angivelig av en blødning fra et magesår og han ble utskrevet fra sykehuset tre uker senere. Han ble innlagt på sykehuset igjen i april 2006.

Han trakk seg i 2019 etter protester.

 Referanser 

Litteratur




 Eksterne lenker 


Kategori:Algeriske presidenter
Kategori:Presidenter for FNs generalforsamling
Kategori:Personer fra regionen Oriental i Marokko